นายกฯ ยันโครงการรถไฟไทย-จีนยังเดินหน้า แต่อยู่ในขั้นตอนการต่อรอง
นายกฯ ยันโครงการรถไฟไทย-จีนยังเดินหน้า แต่อยู่ในขั้นตอนการต่อรอง
3 ธ.ค. 2558

พล.อ.ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ(คสช.) เปิดเผยว่า ความคืบหน้าการก่อสร้างความร่วมมือรถไฟไทย-จีน โดยยืนยันว่ายังคงเดินหน้าโครงการและมีการหารือร่วมกันอย่างต่อเนื่อง จุดไหนดำเนินการได้ก็ทำไป จุดไหนมีปัญหาก็พูดคุยต่อ ซึ่งจะมีการตั้งบริษัทร่วมทุนขึ้นมาดำเนินการ ไม่มีการให้ผลประโยชน์กับจีน แต่ขณะนี้ยังอยู่ในขั้นตอนการต่อรองว่าจะมีการลงทุนในสัดส่วนแต่ละฝ่ายเท่าไร
นายกรัฐมนตรี ระบุว่า ตนเองจะทำให้ดีที่สุด ไม่ให้ประเทศชาติเสียเปรียบ ซึ่งต้องพิจารณาทุกด้าน เช่น ราคาค่าตั๋วโดยสารเมื่อโครงการแล้วเสร็จ ขณะที่ข้อเสนอให้รัฐลงทุนเองทั้งหมด ต้องดูในเรื่องของงบประมาณจะนำมาจากส่วนไหน